

PROJEKTS uz 27.06.2025.

vēlamais datums izskatīšanai: IKSSK 02.07.2025.

FK 16.07.2025

domē: 24.07.2025.

sagatavotājs: Raivis Pauls

ziņotājs: Eva Odziņa

 LĒMUMS

Ādažos, Ādažu novadā

2025. gada 24. jūlijā **Nr.**«DOKREGNUMURS»

**Par *Erasmus+* programmas “Personu mobilitātes mācību nolūkos” skolu sektora projekta īstenošanu 2025./2026. m.g.**

Carnikavas vidusskola (turpmāk – CVS) ir Ādažu novada pašvaldības dibināta vispārējās izglītības iestāde.

Atbilstoši Ādažu novada pašvaldības domes 2024. gada 25. jūlija lēmumam Nr. 296 “Par Carnikavas pamatskolas reorganizāciju, dibinot vispārējās vidējās izglītības iestādi “Carnikavas vidusskola”, CVS ar 2024. gada 1. septembri pārņēma Carnikavas pamatskolas (turpmāk – CPS) saistības.

CPS 2022. gada 19. oktobrī pieteicās *Erasmus+* akreditācijas procesam, kas ar Valsts izglītības attīstības aģentūras (turpmāk – VIAA) lēmumu piešķirta līdz 2027. gada 31. decembrim (identifikācijas Nr. 2022-1-LV01-KA120-SCH-000110284).

Atsaucoties uz 2024. gada 19. novembrī Eiropas Savienības Oficiālajā Vēstnesī (C/2024/6983) publicēto uzaicinājumu “2025. gada uzaicinājums iesniegt priekšlikumus: EAC/A08/2024 Programma “Erasmus+””, Pamatdarbības Nr. 1 (KA1) skolu izglītības sektora projektu konkursam, CVS iesniedza VIAA projekta pieteikumu Nr. 2025-1-LV01-KA121-SCH-000334051 (turpmāk – Projekts).

VIAA savā 21.05.2025. vēstulē Nr. 8.-17.1/2409 ”Par Eiropas Savienības *Erasmus+* programmas Pamatdarbības Nr.1 (KA 1) “Personu mobilitātes mācību nolūkos” skolu izglītības sektora aktivitātē KA1 projekta pieteikuma Nr.2025-1-LV01-KA121-SCH-000334051 apstiprināšanu” apstiprināja Projektu, un tas ir jāīsteno līdz 2026. gada 31. augustam.

Projekts pilnveidos CVS pedagogu profesionālās kompetences, lietpratību un pieredzi, kā arī palielinās pedagogu un skolēnu spēju darboties starptautiskā līmenī.

Projekta ietvaros tiks īstenoti šādi pasākumi - skolēnu grupu mobilitāte, darba ēnošana, kursi un apmācība.

Apstiprinātais finansējums Projektam ir 44 442,00  *euro*. VIAA izmaksās pašvaldībai avansa maksājumu 80 % no kopējās summas un noslēguma maksājumu 60 kalendāra dienu laikā pēc Projekta noslēguma atskaites dokumentu saņemšanas.

Projekta īstenošana neradīs finanšu slogu pašvaldībai, jo pašvaldībai jānodrošina Projekta priekšfinansējums 20 % (8 888,40 *euro*) līdz Projekta noslēguma maksājuma saņemšanai no VIAA līdz 2026. gada beigām, kas tiks atmaksāts pašvaldībai pēc Projekta noslēguma. Priekšfinansējums jāparedz pašvaldības 2026. gada budžetā.

Dalība projektā atbilst Ādažu novada Attīstības programmai (2021.-2027.) vidējā termiņa prioritātei “VTP14: Attīstīta sadarbība ar citām pašvaldībām, iestādēm un organizācijām”, rīcības virzienam “RV14.1: Sadarbības veicināšana ar citām pašvaldībām, iestādēm un organizācijām”, uzdevumam “U14.1.10: Īstenot sadarbību ar citām iestādēm”.

Pamatojoties uz Pašvaldību likuma 4. panta pirmās daļas 4. punktu, 5. panta pirmo daļu un, Ādažu novada pašvaldības domes 2023. gada 14. jūnija saistošo noteikumu Nr. 18/2023 “Ādažu novada pašvaldības nolikums” 47. un 50. punktu, kā arī domes Izglītības, kultūras, sporta un sociālās komitejas 02.07.2025. atzinumu un Finanšu komitejas 16.07.2025. atzinumu, Ādažu novada pašvaldības dome

**NOLEMJ:**

1. Atbalstīt Carnikavas vidusskolas dalību Eiropas Savienības *Erasmus+* programmas “Personu mobilitātes mācību nolūkos” skolu sektora projektā Nr. 2025-1-LV01-KA121-SCH-000334051.
2. Carnikavas vidusskolas direktoram Raivim PAULAM:
	1. parakstīt Projekta finansējuma līgumu;
	2. iekļaut CVS 2026. gada budžeta tāmes projektā priekšfinansējumu 8 888,40 *euro*Projekta norišu izdevumu apmaksai.
3. Carnikavas vidusskolas pedagoģei Kristīnei MŪRNIECEI pildīt pašvaldības kontaktpersonas pienākumus Projekta ietvaros.
4. Centrālās pārvaldes Attīstības un projektu nodaļai papildināt Ādažu novada Attīstības programmas (2021-2027) Rīcības plāna uzdevumu “U14.1.10: Īstenot sadarbību ar citām iestādēm” ar jaunu pasākumu “C14.1.10.11. Erasmus+ programmas “Personu mobilitātes mācību nolūkos” skolu izglītības sektora projekta īstenošana” (atbildīgais – Carnikavas vidusskola; izpildes termiņš 2025.-2026.; Finanšu resursi – ES finansējums, Pašvaldības finansējums; Iznākuma rādītāji – Projekta ietvaros īstenotas skolēnu grupu mobilitātes par kurām iesaistītie skolēni ir informējuši citus skolēnus, kā arī darba ēnošanā, kursos un apmācībās iesaistītie pedagogi dalās ar labās prakses piemēriem ar citiem pedagogiem.
5. Centrālās pārvaldes Izglītības un jaunatnes nodaļas vadītājai veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

CVS, IJN, FIN, GRN, APN - @

Raivis Pauls (LZS)